2003R0639 — SK — 08.03.2006 — 003.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

Zmenené a doplnené:

▼B

NARIADENIE KOMISIE (ES) č. 639/2003

z 9. apríla 2003,

ktorým sa ustanovujú podrobné pravidlá v súlade s nariadením Rady (ES) č. 1254/1999, pokiaľ ide o požiadavky na poskytovanie vývozných náhrad v súvislosti s pohodou hovädzieho dobytka počas prepravy

ak sa potvrdí, že sa smernica 91/628/EHS nedodržiava u vysokého počtu zvierat, mali by sa okrem nevyplatenia vývozných náhrad uplatňovať aj primerané pokuty. Ak z takéhoto nedodržiavania ustanovení navyše vyplýva úplné zanedbanie požiadaviek na pohodu zvierat, mala by sa ustanovená celková strata náhrady;

kontroly v tretích krajinách na účely tohto nariadenia by mali byť povinné a mali by ich vykonávať orgány členských štátov alebo medzinárodné agentúry pre kontrolu a dozor (ďalej len AKD) schválené a kontrolované členskými štátmi v súlade s nariadením Komisie (ES) č. 800/1999 z 15. apríla 1999, ktorým sa ustanovujú spoločné podrobné pravidlá uplatňovania systému vývozných náhrad na poľnohospodárske výrobky ( 6 ), naposledy zmeneným a doplneným nariadením (ES) č. 444/2003 ( 7 ). Pri vykonávaní kontrol na účely tohto nariadenia by AKD mali zvlášť dodržiavať požiadavky na schválenie a kontrolu ustanovené v prílohe VI k nariadeniu (ES) č. 800/1999 od 1. januára 2004;

hodnotenie fyzickej kondície a zdravotného stavu zvierat si vyžaduje osobitnú expertízu a skúsenosti. Preto by kontroly mal vykonávať veterinárny lekár. Takisto by mal byť objasnený rozsah týchto kontrol a stanovená vzorová správa, aby boli tieto kontroly presné a jednotné;

podrobné pravidlá z hľadiska pohody hovädzieho dobytka počas prepravy sú ustanovené v nariadení Komisie (ES) č. 615/98 ( 5 ). Na základe skúseností je potrebné zlepšiť dodržiavanie požiadaviek na pohodu zvierat pre poskytovanie vývozných náhrad na uvedené zvieratá. Preto by sa mali posilniť kontroly a pokuty ustanovené v uvedenom nariadení. Na účel prehľadnosti by sa tiež malo nahradiť nariadenie (ES) č. 615/98;

Článok 1

Oblasť pôsobnosti

Vývozné náhrady na živý hovädzí dobytok, patriaci pod číselný znak KN 0102, (ďalej len zvieratá) sa v súlade s druhým pododsekom článku 33 ods. 9 nariadenia (ES) č. 1254/1999 vypláca len ak počas prepravy zvierat na prvé miesto vykládky v tretej krajine konečného určenia boli dodržané ustanovenia smernice 91/628/EHS a tohto nariadenia.

▼M1

Na účely tohto nariadenia sa v prípade cestnej dopravy za „prvé miesto vykládky v tretej krajine konečného určenia“ považuje miesto, na ktorom sa z cestného dopravného prostriedku s konečnou platnosťou vyloží prvé zviera, a to s vylúčením miesta, kde sa jazda preruší, aby si zvieratá odpočinuli, nakŕmili sa alebo napojili.

▼B

Článok 2

Kontroly v rámci spoločenstva

1. Zvieratá môžu opustiť colné územie spoločenstva len na nasledujúcich výstupných miestach:

2. Úradný veterinárny lekár v mieste výstupu zo spoločenstva overuje v súlade so smernicou Rady 96/93/ES ( 8 ) u tých zvierat, pre ktoré bola prijatá vývozná deklarácia, či:

Úradný veterinárny lekár, ktorý vykonal kontroly, vypracováva správu podľa vzoru ustanoveného v prílohe I, v ktorej potvrdí, či výsledky vykonanej kontroly podľa prvého pododseku boli uspokojivé alebo neuspokojivé.

▼M4

Veterinárny orgán zodpovedný za miesto výstupu uchováva túto správu najmenej počas troch rokov. Kópia tejto správy sa zasiela platobnej agentúre.

▼M3

3. Ak oficiálny veterinárny lekár uzná, že z hľadiska vývozu sú všetky podmienky uvedené v odseku 2 splnené, potvrdí toto úradné zistenie poznámkou:

— Results of the checks pursuant to Article 2 of Regulation (EC) No 639/2003 satisfactory